السلام عليكم ورحمة الله وبركاته. اهلا بحضراتكم في المقطع رقم ربعمية اتنين وعشرين من مقاطع سورة النور من مقاطع حظر التجول انا اسف. والحلقة الخامسة عشر من حلقات تدبر سورة النور
دي الحلقة الاخيرة ارجو من حضراتكم تجيبوا المصاحف ناس كتير ممكن تلاقيهم ناجحين في علاقتهم الاجتماعية لكن فاشلين في علاقاتهم الاسرية وناس تانيين العكس ناجحين جدا في علاقاتهم الاسرية بزوجاتهم واولادهم. لكنهم فاشلين جدا في علاقاتهم الاجتماعية. ما لهمش اصدقاء. ما لهمش
دور في المجتمع مش بيتطوعوا في اعمال خيرية مسلا ولا لهم مشاركة سياسية ولا حاجة كأنهم عايشين في جزيرة هم واسرهم منعزلين عن الناس. سورة النور زي ما شفنا سورة تربوية
بتربي الانسان المسلم بحيس يكون متكامل انسان عقيدته سليمة. انسان عبادته سليمة. انسان تعاملاته في الدوائر القريبة داخل الاسرة بتاعته سليمة. انسان تعاملاته مع الدوائر الابعد شوية في العائلة وفي الجيران تعاملاته في المجتمع ايضا
استوقفني في الاية واحد وستين اللي تدبرناها امبارح مسألة القاء السلام الاية موضوعها الرئيسي هو الاكل في بيوت معينة مسموح لنا ناكل في بيوت معينة. اقرا معي كده في الاية آآ واحد وستين هابدأ كده من نصها اعوذ بالله السميع العليم من الشيطان الرجيم ان تأكلوا من بيوتكم او بيوت ابائكم
او بيوت امهاتكم او بيوت اخوانكم او بيوت اخواتكم او بيوت اعمامكم او بيوت عماتكم او بيوت اخوالكم او بيوت خالاتكم او ما ملكتم مفاتحه او صديقكم ليس عليكم جناح. من اول هنا بقى بدأ يلفت نظري
ليس عليكم جناح ان تأكلوا جميعا او اشتادا فاذا دخلتم بيوتا فسلموا على انفسكم تحية من عند الله مباركة طيبة. اول حاجة ربنا قدم الاجتماع على الطعام على الاكل فرادى. ان تأكلوا جميعا
او اجدادك ليس عليكم جناح ان تأكلوا جميعا او فالافضل الاجتماع على الطعام ودي كانت عادة عربية جيدة قبل الاسلام والاسلام شجعها حتى ان بعض القبائل بن كنانة خاصة كانوا يروا انه من الخزي
من من العار ان ان الرجل يأكل وحده عار عليه يعني ده دليل على البخل كان ممكن الراجل يبقى جعان جدا وما ياكلش لغاية ما يلاقي شخص يشاركه في الطعام
فالان نزلت تقول ان ده كويس. بس ما تتشددوش في المسألة كده وما تدخلوش مسألة التشاؤم في الموضوع ده لان كانوا يتشائموا. يقول لك لو اكل واحد يبقى فيه شؤم هيحصل فيه حاجة غلط. يعني مش لهذه الدرجة. ففي سنن ابن
سالم بن عبدالله بن عمر ده اللي هو حفيد سيدنا عمر ابن الخطاب ده ده جد عمر ابن عبدالعزيز على فكرة اللي هو الخليفة الاموي سالم بن عبدالله بن عمر قال
سمعت ابي اللي هو عبدالله يقول سمعت عمر بن الخطاب يقول قال رسول الله صلى الله عليه وسلم قولوا جميعا ولا تفرقوا فان البركة مع الجماعة الاجتماع على الطعام يؤلف القلوب. العلماء علمونا هزا الكلام ان الاجتماع على الطعام يؤلف القلوب
يقول لك ده احنا واكلين عيش وملح مع بعض استوقفني ايضا في الاية التعبير فسلموا على انفسكم تحية من عند الله مباركة طيبة دخلت البيت لقيت اهلك القي السلام دخلت البيت ما لقتش حد
البيت فاضي يلقي السلام برضو على نفسك. في موطأ الامام مالك. اذا دخل البيت غير المسكون يقال السلام علينا وعلى عباد الله الصالحين واحد داخل البيت وعارف ان ما فيش حد في الشقة يقول ايه السلام علينا وعلى عباد الله الصالحين
المهم الصورة بتحسن تعاملاتك مع نفسك ومع اهلك ومع اسرتك ومع عائلتك الاكبر ومع المجتمع كله اقرا بقى الاية اتنين وستين وتلاتة وستين النهاردة اتنين وستين وتلاتة وستين. من هنا هنبدأ التدبر النهاردة
انما المؤمنون الذين امنوا بالله ورسوله واذا كانوا معه على امر جامع لم يذهبوا حتى يستأذنوه ان الذين يستأذنونك اولئك الذين يؤمنون بالله ورسوله فاذا استأذنوك لبعض شأنهم فاذن لمن شئت منهم. واستغفر لهم الله ان الله غفور رحيم
لا تجعلوا دعاء الرسول بينكم كدعاء بعضكم بعضا قد يعلم الله الذين يتسللون منكم لواذا فليحذر الذين يخالفون عن امره ان تصيبهم فتنة او يصيبهم عذاب اليم. طيب لما كان النبي صلى الله عليه وسلم يجمع المسلمين في اجتماع
لمناقشة امر يخص المجتمع. النبي كان كتير جدا يجمع الناس ويقول لهم ويعرض عليهم الوضع. والله يا جماعة انا وصلني اخبار من مكة ان في جيش اربعتلاف واحد اتحركم رجعنا رأيكم ايه؟ نطلع نقاتلهم برة المدينة ولا نقاتلهم في شوارع المدينة كان يناقش مع الناس وكان يستشيره ربنا امره
آآ وشاورهم في الامر فالنبي عليه الصلاة والسلام مأمور باستشارة الناس انه يشاور الصحابة كان يجمع كثيرا ما يجمع الناس. عايزين يا جماعة نشتري بئر روما. هاتوا لنا فلوس نشتريها من الراجل صاحبها
النبي كان بيستشيرهم قبل ما يتخز قرار كان المنافقين بيتسللوا من الاجتماعات دي. مش عايزين يحضروها عشان في اخر الاجتماع ممكن يتم توزيع المهام فلان يعمل كزا وفلان يعمل كزا هو بيبقوا مش عايزين يعملوا جهد للاسلام خالص
او ان في اخر الاجتماع تجمع التبرعات. فيبان ان هم مش عايزين يتبرعوا. عاوزين نشتري بئر روما نشتري مش عارف نعمل ايه. عايزين نمول جيش جيش العسرة اتعمل له اتعمل له آآ جمع التبرعات
او احنا خارجين الى الجهاد مسلا فمحتاجين فلوس نشتري المؤن المطلوبة للجيش فالمنافقين كانوا بيتسللوا علشان يتفادوا هزه التكاليف عايزين يعيشوا في المجتمع سفلقة يستفيدوا من الخدمات بس ما يشاركوش في اي عمل تطوعي او في اي حاجة فيها جهد او مال
لكن في مؤمنين كان بيبقى عندهم مشاغل فعلا ومش قادرين يحضروا الاجتماعات دي ومش قادرين يشاركوا في اتخاز القرار لان فعلا مش عندهم انشغالات فهم مفوضين النبي ومفوضين اخوانهم الصحابة وموافقين على اي قرار يتاخد في غيابهم يلا
وهم مش موجودين فدول ربنا اخبر النبي صلى الله عليه وسلم انهم مش منافقين. دول مؤمنين ولما يستأذنوا ائذن له معهم عزر واستغفر لهم الله ائزن لهم وتقول لهم ايه
ربنا يغفر لكم اقرأ معي الاية اتنين وستين انما المؤمنون الذين امنوا بالله ورسوله واذا كانوا معه على امر جامع. طبعا دي بتقطع الطريق على الناس يقول لك ايه ان الواحد ممكن يكون مؤمن بس مش بالنبي محمد عليه الصلاة والسلام. اومال المؤمن بمين يعني مش فاهم
انما المؤمنون الذين امنوا بالله ورسوله خلص الموضوع. النهاردة طالعة موضة موضة وسط ناس بيدعوا ان هم مسلمين. عايزين يقولوا يا جماعة ينفع الواحد يبقى آآ مؤمن بس ما يكونش مؤمن بالنبي. يا سلام
انما المؤمنون الذين امنوا بالله ورسوله واضحة واذا كانوا معه على امر جامع في اجتماع لامر مهم معه لم يذهبوا حتى يستأذنوه عينك معي في الاية. لم يذهبوا حتى يستأذنوه
وبعدين التفات بقى ربنا بيكلم النبي عليه الصلاة والسلام وبيقول له ان الذين يستأذنونك اولئك الذين يؤمنون بالله ورسوله فاذا استأذنوك لبعض شأنهم واستغفر لهم الله استغفر لهم والله يعني اطلب من ربنا انه يغفر لهم. طب ليه
ما هم خلاص استأزنوا استأزنوا وانصرفوا لما خدوا الازن ما عملوش حاجة حرام يبقى النبي يطلب المغفرة لهم ليه لانهم تركوا الاولى. يعني ايه؟ يعني كان الاولى انهم ما يستأزنوش ويقعدوا
ده الاولى الاولويات لكن هم قاموا لاجل امر طارئ او تركوا الاولى من اجل امر طارئ خلاص لكن تركوا الاولى. ده ياخدنا لمسألة اسمها مسألة الاولويات اولويات الانسان احنا عايشين في عالم مليان اختيارات
انت طول الوقت بتختار ولازم تعرف ايه اولى من ايه عشان تعرف تختار بطريقة صح لازم ناخد قرار بدون تردد وبدون اندفاع في نفس الوقت. طب ازاي لازم تكون مرتب اولوياتك في دماغك. لازم كمسلم تكون عارف ايه اولى من ايه
ايه اهم من ايه؟ الدين ده مش ابيض واسود يا جماعة الدين ده الفقه فيه مش حلال وحرام لأ ده احنا عندنا آآ عندنا عندنا قائمة بالاسعار الحلال فيه فرائض وفيه جائز
وفي مستحب او مندوب. والفرائض منها فرائض ركنية اركان الاسلام. وفرائض مش ركنية والحرام في حرام صغير وحرام كبير. فيه صغائر وفيه كبائر وفيه مكروه وفيه مكروه كراهة تنزيه. وفيه مكروه كراهة تحريم. ده كل ده. ده كل ده عبارة عن
مش مش ابيض واسود دي عملية لازم نبطل نفكر بطريقة الابيض والاسود دي. ما ينفعش الطريقة الثنائية القطبية في التفكير ده غلط طب نعمل ايه؟ نفهم اولوياتنا. نفهم اولوياتنا ازاي؟ ما عنديش وقت بقى نقعد ندي المحاضرة كلها دلوقتي. حطيت لكم النهاردة على التويتر من حوالي نص ساعة
اسمها تبسيط فقه الاولويات والموازنات والمقاصد. وحطيتها على الفيسبوك دلوقتي. وهحطها لكم تاني في صندوق في اليوتيوب وهحطها لكم ان شاء الله على على في برضه على الايه على البوست بتاع الفيسبوك. بس لو سمحتم اتفرجوا عليها. والله ساعة الا ربع بس. ساعة الا ربع بس
هتبسط لكم فقه جديد ما كنتوش تعرفوه تشوفوا مدى العمق بتاع هذا الدين الاولويات بتاعة الانسان ازاي الموازنات ازاي تقدر توازن بين المهم والاهم المقاصد ايه هو علم المقاصد ساعة الا ربع والله فارجوكم تتفرجوا عليها
كمل الاية معي ان الله غفور رحيم طب ليه ربنا قال للنبي عليه الصلاة والسلام فاذن لمن شئت منهم ده ده بقى فقه اسمه فقه الامارة القائد بيشوف اللي بيستأزن ده هل هو هو اللي بيستأزن كل مرة يبقى بيستسهل يبقى فيه حاجة غلط يبقى لازم يتعود على العمل في خدمة
المجتمع مش كل مرة هيقدم مصالحه الشخصية على مصالح المجتمع. فممكن القائد في مرة يأذن له بالانصراف ومرة تانية لأ ده نوع من التربية والتعويض له انه يعود نفسه على المشاركة
ممكن يكون القائد محتاج الشخص ده بالزات. هيناقش مسلا النهاردة قرار التطعيم ضد كورونا في المجتمع فمن ضمن اللي طالبين الازن بالانصراف اتنين اطباء لأ ممكن يأزن لواحد والتاني يقعد او يقول للاتنين انا محتاجكم النهاردة اقعدوا النهاردة ما فيش استئزان. فاذن لمن شئت منهم. هنا بيرجع للنبي عليه الصلاة والسلام
القرار انه يقرر في امر اللي بيستأذنه. ده هيمشي وده مش هيمشي في سنن ابي داوود شوفوا الاسلام مش بس احنا مش بس عمالين نناقش التوحيد لا لا بنناقش اشياء
لوجيستية اشياء في ادارة المجتمع ده طريقة حياة مش مجرد دين تعبدي وازكار وترانيم واغاني واناشيد وروحانيات لأ كله مع في سنن ابي داوود عن ابي سعيد الخدري رضي الله عنه وارضاه ان رسول الله صلى الله عليه وسلم قال اذا كان ثلاثة في سفر
فليأمروا احدهم لو في تلاتة خارجين وواحد فيهم يبقى الامير. يقول له اختاروا امير. الامير ده مش معناه انه هيقعد زي الملك وهم يقعدوا يخدموه وده يقص له ضوافره وده
اجيب له الحاجة اللي هيشربها لا لا لا ده هو اللي هيشتغل عندهم وهينزم امورهم وهيخدمهم يعني العرب تقول خادم القوم سيدهم اللي بيخدم الناس هو سيدهم واحد راح عبدالله الرازي عبدالله الرازي ده احد العلماء الكبار المعروفين بالورع الشديد اوي. من الصوفية القدام. الصوفية الحقيقيين المعتدلين مش المخرفين
راح له وقال له ممكن اصحبك في السفر؟ قال له اتفضل قال له طيب انت الامير قال له لأ انت الامير قال له انا اسافر مع عبدالله الرازي وابقى انا الامير ازاي؟ انت الامير لا يمكن والله لا يمكن انت الامير. واصر ان عبد الله الرازي
يبقى هو الامير قال له حاضر اتفضل ياللا بنا ياللا بنا راح شايل البؤجة بتاعته باليمين وراح شايل بقجة الراجل بالشمال قال له ايه ده ؟ طب اشيل البؤجة بتاعتي قال له لأ
اتفضل انا الامير اتفضل ما بيش شايل الشنطتين عشان هو الامير بيخدم شوية والدنيا مطرت ما فيش حاجة ينزلوا تحتها ماشيين في الصحرا فامره انه يجلس في الارض وعبدالله الرازي الامير وقف وراه
ومسك التوب بتاعه قدامه كدهو فوق دماغ الراجل اكنه شمسية. وفضل واقف في الشمس في المطرة كده بيتلقى المطر وبيضلل بتوبه على على راس الراجل الراجل بيقول جلست ابكي واقول ليتني مت ولم اقل انت الامير. يا ريتني كنت مت ولا قلت انت الامير. هي دي الناس اللي كانت
الامارة الامارة او القيادة ما هياش ميزة الانسان بيتميز بها. دي دي دي مسئولية. مسئولية امام الله بس دي الحاجات اللي فقدت النهاردة لان الدين النهاردة تحول الى ايه؟ الى مجموعة شعائر جافة بنعملها وكلام بنقوله واحنا مش دريانين معناه
اقرا معي تلاتة وستين لا تجعلوا دعاء الرسول بينكم كدعاء بعضكم بعضا. قد يعلم الله الذين يتسللون منكم لواذا فليحذر الذين يخالفون عن امره اي ان تصيبهم فتنة او يصيبهم عذاب اليم
النبي عليه الصلاة والسلام له احترام خاص في قلوب المسلمين لا تجعلوا دعاء الرسول بينكم كدعاء بعضكم بعضا. دي لها عدة معاني وكلها صحيحة اول حاجة دعاء النبي يعني طريقتكم في مناداة النبي
لا تنادوا النبي زي ما بتنادوا بعض ما ينفعش تقول له يا محمد لا ما ينفعش. هو اسمه محمد اه بس ما ينفعش تقول ايه يا محمد ولا حتى بالكنية بتاعته. ما ينفعش تقول له يا ابا القاسم كنية النبي صلى الله عليه وسلم ابا القاسم. لان ابنه الاكبر كان اللي اسمه القاسم
دي كانت اليهود بتناديه به. كانوا يقولوا يا ابا القاسم من الصحابة ابدا ما ينفعش ينادوه. لا بمحمد ولا ابو القاسم ينادوه يقولوا ايه يا رسول الله يا نبي الله
ايه كمان لا تجعلوا دعاء الرسول بينكم كدعاء بعضكم بعضا. يعني لما تكلموا النبي صلى الله عليه وسلم ما تعلوش صوتكم وانتم بتندهوا عليه ما ينفعش تنده عليه بصوت عالي. يا رسول الله لا لا لا لا ده مش احترام ده لا. انت تروح لغاية عنده وتكلمه
انت هتنده عليه من الاوضة الاوضة ؟ لأ ما ينفعش يبقى ما ينفعش انك ادعو زي ما بتدعو صاحبك لا لا ده مش صاحبك سورة الحجرات ربنا بيقول ان الذين ينادونك من وراء الحجرات
اكثرهم لا يعقلون دول مجانين مش فاهمين قيمتك لوضع الاحترام عشان كده لما حد يسيء له احنا بنغضب المجاهل بنغضب لان له احترام تالت حاجة تالت معنى لا تجعلوا دعاء الرسول بينكم كدعاء بعضكم بعضا. يعني
لو النبي هو اللي دعاك دعاء الرسول يعني هو بقى اللي بيدعوك نده عليك لازم تجيبوا انت المفروض تجيب اخوك كمان لكن لو مش قادر تجيبه لاي بتصلي. مش هتجيب اخوك. لكن لا ده انت تقطع الصلاة وتلبي نداء النبي
اتصور بقى تقطع الصلاة ويلبي نداء النبي. جمهور العلماء ان حتى في الفريضة اقطع الصلاة لنداء النبي مش هينده لك عشان حاجة حاجة مش مهمة يعني على فكرة الصلاة تقطع لنداء الوالدين ايضا
امك ندهت عليك. ابوك نده عليك لو انت بتصلي النافلة تقطع الصلاة فورا لو انت بتصلي الفريضة تقطع لو كانوا بيستغيثوا يعني ايه الحقني يا فلان. فورا بتقوم سايب الصلاة. صل الضهر بتصلي العصر بتقوم سايب الصلاة. وامك بتقول لك الحقن. هتعمل ايه
او مسلا ممكن وقع عليها حاجة سخنة ممكن وقعت في الارض في الحمام مش عارفة تقوم. لازم بسرعة تهب. تقطع صلاتك تقطع الفريضة وتروح تلحق ابوك وامك لكن بقى يعني انت عارف بقى ان يعني والدك ايه بينده لك من اخر الدنيا عشان تيجي تدي له الريموت كنترول اللي موجود على الترابيزة قدامه. لأ ده يعني ايه
تقول ايه وانت بتصلي كده سبحان الله فيعرف انك بتصلي خلاص لكن في حالة الاستغاثة تقطع الصلاة في حالة الريموت كنترول يعني تسبح بصوت عالي يعرف انك بتصلي لو انت امرأة يعني انا باصلي خلص الموضوع
لا تجعلوا دعاء الرسول بينكم كدعاء بعضكم بعضا ايضا من معانيها صوتك في حضوره ما يعلاش فوق صوته. تعلم الادب والاحترام ده الراجل اللي ربنا اختاره ليختم به النبوة انت مش عارف تتعامل مع مين لابد من احترامه
لابد من طاعته طاعته من طاعة ربنا صوتك ما يعلاش وانت في وجوده. ادب ادب في ال عمران ربنا بيقول قل ان قل قل يا محمد قل لهم ان كنتم تحبون الله
اتبعوني يحببكم الله بتحبوا ربنا؟ فعلا؟ اتبعوني ساعتها ربنا هيحبكم يحببكم الله ويغفر لكم ذنوبكم طيب لا تجعلوا دعاء الرسول بينكم كدعاء بعضكم بعضا. من معانيها ايضا اوعوا تفتكروا ان دعاؤه لما يدعو الله
زي دعائكم دعاؤه مستجاب على طول اوعوا حد منكم يغضبه او يصدر منه افعال او اقوال المنافقين فيدعو عليه. اياكم اوعوا تفتكروا ان دعاؤه زي دعاء اي حد منكم لا اله الا الله
الاية فيها تكريم وتشريف كبير للنبي صلى الله عليه وسلم كمل معي الاية تلاتة وستين قد يعلم الله الذين يتسللون منكم لواذا. ربنا يعلم المنافقين اللي بيتسللوا خلال الاجتماعات دون استئذان. اللي بيخرج
من المسجد بالراحة كده من ورا فاكر ما حدش شايفه ؟ مين ده اللي مش شايفك فليحذر الذين يخالفون عن امره ان تصيبهم فتنة او يصيبهم عذاب اليم مخالفة امر النبي تجلب الفتنة تجلب المصائب في المجتمع. انهزمنا هزيمة ثقيلة جدا في احد علشان الرماة
اللي معهم الايه؟ النبال ومعهم السهام خالفوا امر النبي صلى الله عليه وسلم ونزلوا من على الجبل قبل صدور الامر. بس المخالفة دي للسنة كانت النتيجة عشرة في المية من الجن
قتل سبعين من سبعمية دي دي دي دي اسف دي هزيمة ثقيلة مخالفة السنة مخالفة اوامر النبي تسبب الوقوع العذاب على الانسان في الدنيا والاخرة. ليه ربنا امرنا بطاعة النبي يا جماعة
عن ابي هريرة رضي الله عنه قال قال رسول الله صلى الله عليه وسلم انما مثلي ومثل الناس كمثل رجل استوقد نارا فلما اضاءت ما حوله جعل الفراش وهذه الدواب التي تقع في النار يقعن فيها
وجعل يحجزهن ويغلبنه فيقتحمن فيها فانا اخذ بحجزكم عن النار وانتم تقحمون فيها يعني النبي واقف بيحجز واحنا عمالين نجري نرمي نفسنا في النار وهو عمال يحجزنا ويشدنا عشان ما نرميش نفسنا في النار. واحنا زي المجانين بنلقي بنفسنا في النار. ازاي؟ عشان احنا مش عارفين ان دي
دي شهوات بنقبل عليها هو بيحجز عشان كده لازم نطيعه فهمت او ما فهمتش الحكمة لازم تطيعه اربعة وستين الا ان لله ما في السماوات والارض قد يعلم ما انتم عليه ويوم يرجعون اليه فينبأهم بما عملوا والله بكل شيء عليم
ربنا هو مالك هذا الكون السماوات والارض يعني الكون ويعلم احوالنا جيدا ويعلم ما يصلحنا وما يفسدنا ربنا هو اللي عملنا هو اللي خلقنا. فهو اعلم بما يصلحنا وما يفسدنا
انت عندك عربية مرسيدس زهر فيها صوت ومحتاجة تتصلح احسن شركة اتصلحها ايه؟ شركة مرسيدس هم اللي عملوها هم اسهل ناس هيصلحوها. فربنا هو مالك هزا الكون كله اعلم بما يصلح الكون وما يفسده وما يصلح الانسان وما يفسده
وبما ينير قلوب الناس وما يبث الظلم فيها ربنا انزل هذه التشريعات وهذه الاداب وهتسأل عنها يوم ما ترجعوا له ربنا انزل هذه التشريعات وهذه الاداب لتكون نور بينور لكم طريقكم
ويخبركم ربنا باللي انتم عملتوه في الدنيا ويسألكم. فاكرين فاكرين ارجع لي بقى لاول اية في سورة النور. قلب قلب قلب بسرعة هات لي الاية رقم واحد سورة انزلناها وفرضناها اتفرضت فرض اللي فيها كلامها مفروض علينا فرائض
وانزلنا فيها ايات بينات ها لعلكم تذكرون. عشان تبقوا تفتكروا. نفتكر امتى بقى افتكر في اليوم ده هات لي اخر اية اخر اية هو ده اليوم اللي هتفتكروا فيه بقى
الا ان لله ما في السماوات والارض قد يعلم ما انتم عليه. اسمع ويوم يرجعون اليه. يوم ما نرجع لربنا عشان يحاسبنا. فينبئه هم بما عملوا هو ده اليوم اللي لعلكم تذكرون فيه تشريعات ربنا اللي امركم بها
هتنبأ بما عملت بهذه التشريعات والله بكل شيء عليم بحمد الله تدبر سورة النور واتممنا تدبر اربعتاشر جزء النهاردة وغدا باذن الله نبدأ سورة صاد اللي يحب فيكم يتوسع في قراءة كتاب جيد عن سورة النور يقرأ هذا الكتاب
التربية الاسلامية في سورة النور للدكتور علي عبدالحليم محمود. كل حاجة موجودة في الدقيقة في النهاردة اكتب على جوجل بي دي اف تنزيل كتاب كزا بينزل لك على طول لكن ده من الكتب لو موجودة اهو فيها ما عندك مكتبة اسلامية بتبيع الكتاب ده لازم تقتنيه لازم يبقى في بيتك. كتاب حلو جدا تتوسع في
قراءة كتابه هذا الكتاب. وان شاء الله ربنا يوفقكم ونتوقف هنا الليلة. اللهم انا نسألك حبك وحب من يحبك. وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا
فيما تحب اللهم اجعل حبك احب الينا من اهلينا واموالنا ومن الماء البارد على الظلاء اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك وسعينا كله في مرضاك اللهم اجعل القرآن الكريم ربيع قلوبنا
ونور صدورنا وجلاء احزاننا وذهاب همومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناته وحسناتكم جميعا اللهم بحق كل حرف في كتابك تلوناه او تدبرناه
اكفنا واهلينا شر كل من يكيد لنا ولهم واحفظنا واياهم من شرورهم. ونجعلك اللهم في نحورهم انت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه
ايد بنصرك المرابطين في الارض المباركة فلسطين وانصرهم وانصر من خذلهم. وانصرهم وانصر من نصرهم. واخذل من خذلهم وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا
خناق من علمائنا مريضا به او حاملا له فالبسه ثوب الصحة والعافية عاجلا غير اجل ومن لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها وعادم ودها واهدها سبلها واملأها بنورك الذي لا يحبو واشرح صدورها بفيض الايمان بك وجنيلك
التوكل عليك واحيها يا ربنا بمعرفتك وقامتها على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس الموعد ان كنا من اهل الدنيا